L 317/56 Jurnalul Oficial al Uniunii Europene 4.11.2014 REGULAMENTUL (UE) NR. 1144/2014 AL PARLAMENTULUI EUROPEAN ȘI AL CONSILIULUI din 22 octombrie 2014 privind acțiunile de informare și promovare referitoare la produsele agricole puse în aplicare pe piața internă și în ţările terțe şi de abrogare a Regulamentului (CE) nr. 3/2008 al Consiliului PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 42 și articolul 43 alineatul (2), având în vedere propunerea Comisiei Europene, după transmiterea proiectului de act legislativ parlamentelor naţionale, având în vedere avizul Comitetului Economic şi Social European (), având în vedere avizul Comitetului Regiunilor (?), hotărând în conformitate cu procedura legislativă ordinară (), întrucât: (1) În temeiul Regulamentului (CE) nr. 3/2008 al Consiliului (*), Uniunea poate realiza acțiuni de informare și de promovare pe piața internă și în ţări terțe pentru produsele agricole şi pentru modul de producţie al acestora, precum şi pentru anumite produse alimentare pe bază de produse agricole. ( Ținând seama de experiența dobândită şi de evoluțiile probabile ale sectorului agricol şi ale piețelor atât în interiorul Uniunii, cât şi în exteriorul său, sistemul stabilit prin Regulamentul (CE) nr. 3/2008 ar trebui revizuit și modificat pentru a fi mai coerent și mai eficace. Prin urmare, Regulamentul (CE) nr. 3/2008 ar trebui abrogat și înlocuit cu un nou regulament. (3) Obiectivul acestor acţiuni de informare și promovare este de a creşte competitivitatea sectorului agricol din Uniune, creând astfel un mediu concurențial mai echitabil atât pe piața internă, cât şi în țările terțe. Mai exact, acţiunile de informare şi de promovare ar trebui să vizeze îmbogățirea cunoştințelor consumatorilor privind calitatea produselor agricole şi a metodelor de producție din Uniune, precum şi creşterea gradului de sensibilizare și de recunoaştere cu privire la sistemele de calitate ale Uniunii. De asemenea, aceste acţiuni ar trebui să crească competitivitatea produselor agricole ale Uniunii şi consumul acestora, să mărească vizibilitatea și cota de piață a acestor produse atât în Uniune, cât şi în afara sa, acordându-se o atenţie deosebită piețelor din țările terțe cu cel mai mare potențial de creştere. În eventualitatea unei perturbări grave a pieței, a pierderii încrederii consumatorilor sau a altor probleme specifice, acțiunile în cauză ar trebui să contribuie la restabilirea condițiilor normale de piață. Acţiunile de informare şi de promovare ar trebui să completeze şi consolideze în mod util acţiunile statelor membre. Pentru a-și atinge obiectivele, acțiunile de informare şi de promovare ar trebui să fie puse în aplicare în continuare, atât în Uniune, cât şi în afara sa. ( Acţiunile ar trebui să vizeze de asemenea punerea în valoare a autenticității produselor din Uniune în vederea creşterii gradului de conştientizare al consumatorilor cu privire la calitățile produselor autentice în raport cu imitațiile sau produsele contrafăcute; aceasta ar contribui semnificativ la recunoaşterea în Uniune și în ţările terțe a simbolurilor, mențiunilor și abrevierilor care demonstrează participarea la sistemele europene de calitate instituite de Regulamentul (UE) nr. 1151/2012 al Parlamentului European și al Consiliului (*). (5)  Unul dintre atuurile Uniunii în producţia de alimente constă în diversitatea produselor sale și caracteristicile specifice ale acestora, corelate cu diferitele zone geografice și metodele tradiționale diverse, oferind atât gusturi unice, cât și diversitatea și autenticitatea pe care le caută tot mai mult consumatorii atât în Uniune, cât şși în afara sa. () Avizul din 30 aprilie 2014 (nepublicat încă în Jurnalul Oficial). (?)) Avizul din 2 aprilie 2014 (nepublicat încă în Jurnalul Oficial). (') Poziția Parlamentului European din 15 aprilie 2014 (nepublicată încă în Jurnalul Oficial) şi Decizia Consiliului din 13 octombrie 2014. (“) Regulamentul (CE) nr. 3/2008 al Consiliului din 17 decembrie 2007 privind acţiunile de informare şi promovare pentru produsele agricole pe piața internă şi în țările terțe O L 3, 5.1.2008, p. 1). (*) Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole şi alimentare (JO L 343, 14.12.2012, p. 1).